Camillo Ruini

**Camillo Ruini** (født 1931) er en av Den katolske kirkes kardinaler, og generalvikar for bispedømmet Roma inntil pave Johannes Paul IIs død 2. april 2005.

## Liv og virke
### Bakgrunn
Ruini fikk sin utdannelse ved juniorseminar og presteseminar i Reggio Emilia og ved Det pavelige universitet Gregoriana i Roma. I Roma bodde han på (Collegio Capranica, et av Romas mest kjente presteseminarer.

### Prest
Han ble presteviet i 1954 i Roma, 23&nbsp;år gammel, og fortsatte studiene ved Gregoriana, hvor han i 1957 tok doktorgraden i teologi. Så vendte han tilbake til hjemtraktene og underviste i filosofi ved seminaret i Reggio Emilia (1957&ndash;1968). Så underviste han i dogmatisk teologi ved det inter-bispedømmelige teologiske seminaret for Modena-Reggio-Emilia-Carpi-Guastalla (1968&ndash;1986), hvor han også var direktør (1968&ndash;1977). Deretter underviste han i dogmatisk teologi ved det akademiske teologiske seminaret i Bologna (1977&ndash;1983). I tillegg hadde han en rekke ledelsesfunksjoner i bispedømmet Reggio Emilia.

### Hjelpebiskop i Reggio Emilia
I 1983 ble Ruini utnevnt til hjelpebiskop av Reggio Emilia av pave Johannes Paul II. I 1986 utnevnte paven ham til generalsekretær for den italienske bispekonferansen. Han ble bispeviet av Gilberto Baroni, biskop av Reggio Emilia; medkonsekrerende var Francesco Tarcisio Bertozzi, biskop av Faenza, og Renato Spallanzani, biskop av Palestrina.

### Generalvikar av Roma
I januar 1991 ble utnevnt til erkebiskop og pro-generalvikar for Roma (generalvikar så snart han ble kardinal).  Han ble mars 1991 utnevnt til president for den italienske bispekonferansen av pave Johannes Paul II &ndash; tidligere hadde biskopene selv valgt sin president, og kardinalene Martini av Milano og Cé av Venezia hadde fått flest stemmer i dette valget da paven i stedet pekte ut Ruini.

### Kardinal
Han ble den 28. juni 1991 kreert til kardinal, med *[[Sant'Agnese fuori le mura]]* som tittelkirke. Den 1. juli 1991 ble han utnevnt til generalvikar av Roma, erkeprest av Lateranbasilikaen og storkansler av det pavelige Lateranuniversitet.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Bernardino Giraud (1721-1882) *1767
* Kardinal Alessandro Mattei (1744-1820) *1777
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard av Norfolk (1829-1892) *1872
* Kardinal Mariano Rampolla del Tindaro (1843-1913) *1882
* Kardinal Gennaro Granito Pignatelli di Belmonte (1851-1948) *1899 
* Kardinal Pietro Boetto (1871-1946) *1938
* Kardinal Giuseppe Siri (1906-1989) *1944
* Kardinal Giacomo Lercaro (1891-1976) *1947
* Biskop Gilberto Baroni (1913-1999) *1954
* Kardinal *Camillo Ruini* (1931-2008) *1983

## Referanser


## Eksterne lenker
* Fyldige kardinalsbiografier på norsk – katolsk.no
* Biografi på The Cardinals of the Holy Roman Church